《刘子常约赏海棠》
宋代·李新

共愁明月照空杯，莫逐时人溺死灰。
百日酒随山客尽，一年春逐海棠回。
门无辙迹草自长，燕不世情贫肯来。
豆饭芋羹容易继，明朝花落不重开。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。